b'\n_START_ARTICLE_\nCan Besora (Sant Joan de Vilatorrada)\n_START_SECTION_\nDescripci\xc3\xb3\n_START_PARAGRAPH_\nConstrucci\xc3\xb3 civil, es tracta d\'una masia amb planta basilical, que repeteix un dels models m\xc3\xa9s cl\xc3\xa0ssics i definits per J. Dan\xc3\xa9s. La masia est\xc3\xa0 coberta amb doble vessant, amb el carener perpendicular a la fa\xc3\xa7ana principal, orientada a migdia; a aquesta s\'hi va agregar un cos rectangular cobert amb doble vessant i perpendicular, que forma un porxo cobert i que trenca amb la simetria d\'una fa\xc3\xa7ana cl\xc3\xa0ssica._NEWLINE_L\'esquema inicial s\'ampli\xc3\xa0 al sector de tramuntana amb un cos rectangular.\n_START_SECTION_\nHist\xc3\xb2ria\n_START_PARAGRAPH_\nLa masia de Can Besora est\xc3\xa0 documentada l\'any 1553 al fogatge fet a la parr\xc3\xb2quia de Santa Maria de Joncadella: "Joan Homs sta a Besora" segons el batlle Pere Torra de les Torres de Bages de la "parroquia de Sancta Maria de Joncadella".'